ബോളിവുഡിെന്റ ഷെഹന്ഷാക്ക് 79 മുംബൈ: ബോളിവുഡിന്റെ ഷെഹന്ഷ അമിതാഭ് ബച്ചന് 79ാം പിറന്നാള്. സഹതാരങ്ങളും ആരാധകരും സമൂഹമാധ്യമങ്ങളിലൂടെ ആശംസകള് ചൊരിഞ്ഞപ്പോള് ഒരു നോക്ക് പ്രതീക്ഷിച്ച് മുംബൈയിലെ വര്ഷ ബംഗ്ലാവിന് മുന്നിലെത്തിയവര്ക്കായി അദ്ദേഹം മട്ടുപ്പാവില് വന്നു കൈവീശി. ആരാധകരുടെ സ്നേഹാശംസകള് കൊണ്ട് താന് വീര്പ്പുമുട്ടുകയാണെന്ന് പിറന്നാള് ബ്ലാഗില് കുറിച്ചു. ഇന്സ്റ്റഗ്രാമില് ചിത്രം പോസ്റ്റ് ചെയ്ത അദ്ദേഹം 80ലേക്കുള്ള നടത്തം എന്ന അടിക്കുറിപ്പും നല്കി. അഞ്ച് പതിറ്റാണ്ട് നീണ്ട അഭിനയസപര്യയിലൂടെ ബോളിവുഡിെന്റ നെടുനായകത്വം അലങ്കരിക്കുന്ന അദ്ദേഹം നാല് ദേശീയ പുരസ്കാരവും നേടിയിട്ടുണ്ട്. 1969ല് ഖ്വാജ അഹ്മദ് അബ്ബാസ് സംവിധാനം ചെയ്ത സാത് ഹിന്ദുസ്ഥാനിയിലൂടെയായിരുന്നു സിനിമ അരങ്ങേറ്റം. 1970കളില് വെള്ളിത്തിരയിലെ പകരം വെക്കാനില്ലാത്ത ക്ഷുഭിത യൗവനത്തിെന്റ പ്രതീകമായും ബച്ചന് മാറി. 2019ല് ഇന്ത്യന് സിനിമയിലെ ഏറ്റവും വലിയ ബഹുമതിയായ ദാദ സാഹെബ് ഫാല്ക്കെ അവാര്ഡ് ലഭിച്ചു. നിരവധി ജനപ്രിയ ചിത്രങ്ങള്ക്കൊപ്പം നിരൂപക ശ്രദ്ധ പിടിച്ചുപറ്റിയ ചിത്രങ്ങളിലും അദ്ദേഹം വേഷമിട്ടു. സഞ്ജീര്, ദീവാര്, ഷോലെ, അഗ്നീപഥ്, ബ്ലാക്ക്, പാ, പികു, പിങ്ക് തുടങ്ങിയവ ബച്ചനിലെ അഭിയ മികവിന് തെളിവായ ചിത്രങ്ങളാണ്.